o
Oikeiden asioiden tekeminen parantaa elämänlaatuamme.
Itsekuri ja itsehillintä kehittävät luonnetta, ja sitä me tarvitsemme.
Luonne kehittyy, kun teemme mitä täytyy tehdä, vaikka ei huvittaisi.
Joyce Meyerin 'Iloa arkeen' vuorossa seuraavana.
Iloa arkeen: Voitto vaatii itsekuria 1/2
Tervetuloa mukaan. Aiheemme on tänään itsekuri ja itsehillintä.
Miten noudatat itsekuria puheissasi, ajatuksissasi, -
rahankäytössä? Käytätkö aikaa Jumalan sanan tutkimiseen?
Itsekurin merkitys selviää tänään. Tällä kertaa saarnaan Detroitissa.
Jos haluamme selvitä elämästämme voittajina, se vaatii itsekuria.
Pidän aiheesta kokonaisen sarjan, ja tiedän, ettette malta odottaa.
Eilen illalla luin teille katkelman 2. Moos. 32:25 -
jossa sanottiin tähän tapaan: Ihmisillä ei ollut itsehillintää -
elämäntavoissaan eikä itsekuria eikä elämänhallintaa, -
ja heidän vihollisensa nauroivat heille.
Voisimme paiskata paholaisen nenän edestä monta ovea kiinni, -
jos vain toiminnassamme olisi enemmän itsekuria ja -hillintää.
On siis hyvin mahdollista, -
että avaamme ovia, -
joista vihollinen pääsee elämäämme ja tuo mukanaan tuhoa, -
koska meillä ei ole itsekuria.
Tarvitsemme itsekuria, koska se on yksi Jumalan lahjoista.
Se on hengen hedelmää, kuten rakkaus, rauha ja kärsivällisyys.
Ja itsekuri. Sanokaa kaikki: "Minulla on itsekuria."
Haluan ensiksi kysyä muutaman vaikean kysymyksen itsekurista.
Lista on melko pitkä, mutta ymmärrätte idean.
Onko sinulla itsekuria puheessasi? Puhutko liikaa tai liian vähän?
Joidenkin ihmisten kanssa on vaikea olla, sillä he puhumattomuudellaan -
hermostuttavat muita ihmisiä, ja jättävät puhumisen vaivan muille.
Puhutko liian kovaa tai nopeasti? Mumisetko, ja siitä ei saa selvää?
Juoruatko, arvosteletko, kerrotko eteenpäin salaisuuksia?
Puhutko ilman, että mietit sanojesi vaikutusta? Oletko hyvä kuuntelija?
Annatko ajatustesi juosta hallitsemattomana vai heität pois -
väärät ajatukset ja kuvitelmat?
Kysymykseni kuuluu: Pystytkö vaikuttamaan itsekurilla -
puheisiisi ja ajatuksisiisi edes jossain määrin?
Käytätkö aikaa Jumalan sanan tutkimiseen ja mietiskelyyn?
Etkö osaa? Jos osaat huolehtia, osaat myös mietiskellä.
Mietiskely on asian pyörittelemistä mielessä joka kantilta, -
ja juuri sitähän me teemme myös huolehtiessamme.
Onko sinulla itsekuria syömisen suhteen? Tänään lounaalla puhuin -
siitä, mitä Jumala opetti minulle tarpeellisen ravinnon saannista.
Aina ei ole tarpeen syödä leipää ja voita ennen ateriaa, -
koska pystyisin odottamaan ruokaa hetkisen ja hillitsemään itseni.
Tarjoilija toi leivän ja voin, eikä kukaan koskenut siihen!
Se oli aika hassua.
Leipä oli pöydässä ja kaikki vain katsoivat sitä. Lopulta eräs mies -
sanoi: "Kuka uskaltaa syödä tuon?"
Kysyn vain: Syötkö liikaa? Liian vähän? Liian usein?
Ehkä olet syömättä liian kauan ja sitten tulee paha olo?
Pureskeletko ruuan kunnolla? Syötkö terveellisesti vai roskaruokaa?
Juotko tarpeeksi vettä vai elätkö limpparilla, kahvilla tai teellä?
Kuntoiletko? Ponnisteletko?
Pyritkö tasapainoon elämässäsi?
Onko työtä, lepoa, huveja JA Jumalan palvelemista sopivasti?
Vai oletko työnarkomaani? Vai onko elämä sinulle yhtä juhlaa-
ja muut saavat kantaa vastuun?
Kulutatko paljon rahaa? Hamstraatko rahaa etkä kuluta yhtään?
Lahjoitatko säännöllisesti? Vai lahjoitatko liikaa, -
ehkä jopa väärin motiivein.
Raamatussa sanotaan, että kaikkien tulee tietää omaisuutensa tilanne.
Milloin viimeksi selvitit kaikki tulosi ja menosi?
Tiedätkö, mitä laskuja ensi kuussa tulee? Tiedätkö, paljonko -
olet velkaa? Pelottaako totuus?
Suunnitteletko tulevaa? Osaatko arvioida tulevaisuuden menoeriä?
Tiedätkö, että pitää olla tietty määrä rahaa -
odottamattomia menoja varten?
Vai etkö suunnittele ja sitten kun jotain sattuu, suutut paholaiselle?
Minäpä kerron. Kokemuksesta sinun tulisi tietää, että mikään päivä -
ei suju sen mukaan, kuin ennalta suunnittelit. Jätä liikkumavaraa.
Järjestä hieman pelivaraa elämääsi.
Asioita tapahtuu.
Et suunnittele, että auton rengas puhkeaa tai jääkaappi hajoaa, -
mutta se voi tapahtua.
Viisas laittaa rahaa säästöön epätoivottuja sattumuksia varten.
Kun teet niin, voit välttää monia huolia.
Shoppailetko viihdykkeen vuoksi? Tai lohduttaudutko sillä?
Kun olet vihainen jollekin, menetkö ostamaan itsellesi lahjan?
Käytätkö 80% ajastasi elämän kolmeen tärkeimpään asiaan, -
vai käytätkö 80% ajasta turhuuteen, ja tärkeille asioille ei jää aikaa?
Varaatko säännöllisesti aikaa Jumalalle ja rukoukselle?
Käytkö kirkossa säännöllisesti?
Annatko aikaa perheellesi?
Käytätkö aikaa muiden ihmissuhteiden hoitamiseen?
Et voi olla hyvä ystävä kaikkien kanssa. Voit olla ystävällinen -
kaikille, mutta voit ylläpitää vain kourallista todella hyviä -
ja läheisiä ihmissuhteita ja sinun on päätettävä, -
kenen kanssa haluat ne, ja sitten niihin on satsattava aikaa.
Älä usko, että sinua rakastetaan vain siksi, että asutte yhdessä.
Ellet ole lastesi kanssa nyt, niin vanhana he eivät käy luonasi.
Suutut siitä, mutta unohdat, että et antanut aikaa heille, -
kun he tarvitsivat sinua.
He eivät halua sinun olevan aina töissä. He haluavat aikasi.
Moni asia elämässämme muuttuisi helposti, jos uhraisimme niille -
päivän ja pyytäisimme Jumalaa näyttämään, mikä on vialla.
Takaan, että Hän näyttäisi sinulle ainakin 4 tai 5 -
asiaa, joita voisit parantaa ja tehdä vähän muutoksia.
Luopuisit asioista, jotka eivät tuota tulosta, ja antaisit niiltä -
jäävän ajan tärkeämmille asioille. Pian asiat alkaisivatkin muuttua.
Kun luin tätä listaa, ajattelin: "Onpa tämä pitkä!"
"Ihmiset varmaan ajattelevat, miten voin odottaa heiltä kaikkea tätä!"
Mutta jos haluat olla voittaja, se käy kokopäivätyöstä.
Et voi viettää kovin montaa huoletonta päivää, -
ajatella turhuuksia ja sanoa mitä huvittaa, tuhlata rahaa, -
syödä mitä tahansa mieli tekee ja solvata muita ihmisiä.
Joskus saatat tehdä niin, mutta et jatkuvasti, jos haluat voittaa.
Useimmiten on pidettävä suu kiinni, vaikka haluaisit sanoa jotakin, -
ja hallita ajatuksiasi noin 200 kertaa päivässä, -
tehdä töitä, vaikka haluaisit maata sohvalla jne.
Itsekuri ja itsehillintä kehittävät luonnetta, ja sitä me tarvitsemme.
Luonne kehittyy, kun teemme mitä täytyy tehdä, vaikka ei huvittaisi.
Sillä tavoin kehitämme vahvaa, hurskasta luonnetta.
Jos haluat tehdä oikein, se ei ole yhtä hyvä...
Tarkoitan, että se on hyvä, mutta se ei vaikuta sinuun niin kuin se,-
että alat tarttua elämässäsi niihin asioihin, joita ei huvittaisi tehdä.
Jos siis olet vihainen jollekin etkä haluaisi puhua hänen kanssaan-
mutta menet silti puhumaan hänelle, kasvat henkisesti, kun teet niin.
Kun joku loukkaa sinua ja sinä kohtelet häntä hyvin, niin kasvat.
Miksi sanoin se noin? Kasvat kivuliaasti.
Kenestä tuntuu joskus siltä? Kun tekee kipeää, muista, että kasvat.
Itsekuri ei kuitenkaan tuo iloa nykyhetkeen, -
vaan vasta myöhemmin se tuottaa oikeamielisyyden hedelmää.
Tee oikein, vaikka ei huvittaisi, mutta se tuntuu hyvältä myöhemmin.
Onko sinulla itsekuria pitää lapsesi kurissa?
Ymmärrättekö? Onko teillä itsekuria pitää lapsenne kurissa?
Joskus on helpompaa vain sanoa: "Tee mitä huvittaa."
Ei ole kivaa rangaista lastaan, panna hänet kotiarestiin viikoksi.
Onko sinulla itsekuria pitää lapsesi kurissa ja kohdata asiat -
kasvokkain vai oletko niitä ihmisiä, jotka antavat -
asioiden luisua käsistä koska rakastavat rauhaa ja välttelevät -
vaikeuksia. Saatat rakastaa rauhaa, mutta et saa todellista rauhaa.
Jos annat asioiden luisua otteestasi, ne kasaantuvat.
Ennen pitkää törmäät siihen kasaan ja siinä vaiheessa se on niin iso,-
että haluat vain tuupertua tajuttomana jonnekin.
Sinun on käsiteltävä asiasi.
Kaikista vaikein asia, jonka olen kohdannut palvelutyössäni -
ei ole ollut matkustaminen.
Vaikeinta ei ole ollut opiskelu eikä työnteko.
Vaikein asia on ollut jatkuva asioiden käsittely, -
jatkuva tilanteiden kohtaaminen, -
ihmisten ojentaminen, asioiden jatkuva käsittely, -
ja konfliktien käsittely.
510 työntekijän kanssa yksin rauhan säilyttäminen olisi kokopäivätyö.
Mutta jos lakaisisin asiat maton alle, ennen pitkää paholainen -
saisi otteen järjestöstämme, enkä tule sallimaan sitä.
Pidätkö huolta omaisuudestasi? Onko talosi puhdas ja siisti?
Missä kunnossa pidät autosi? Et kai aja kuraisella autolla, -
joka on täynnä roinaa ja jonka puskurissa on tarra, -
jossa lukee kuinka paljon rakastat Jeesusta, -
et kai aja ylinopeutta ja pysäköi invapaikalle, kun et ole invalidi?
Pidätkö huolta autostasi?
Vaihdatko öljyt, huollatko renkaita
vai odotatko, että auto hajoaa ja toivot Jumalalta uutta?
Kiinnitätkö huomiota henkilökohtaiseen siisteyteesi?
Katsotko edes peiliin ennen kuin lähdet kotoa?
Joskus katson jotakin ihmistä ja ajattelen: -
"Oletko katsonut itseäsi?"
Tätä ei enää tapahdu usein, sillä ihmiset tuntevat minut, -
mutta ennen töihin tuli joskus porukkaa, josta näki, että heidän -
vaatteensa olivat olleet koko yön kuivausrummussa rypistymässä.
Ja minun, Joyce Meyer Ministriesin johtajana, piti puuttua asiaan, -
ja laittaa heidät kotiin silittämään vaatteensa.
Se oli inhottavaa, mutta oli pakko!
"Ai, en huomannut, että ne olivat rypyssä."
Elämässä yksi tehtävämme on katsoa peiliin!
No niin, onko selvä? Voidaanko vaihtaa aihetta?
Uskon, että Jeesuskin saarnaisi ihmisille näin.
Hän varmasti käsittelisi myös ei-uskonnollisia asioita, -
joilla on merkitystä elämämme voitossa tai häviössä.
Jumala antoi meille itsekuria. Hän kehottaa meitä käyttämään malttia.
Raamattu sanoo: "Elä kohtuudella, sillä paholainen vaanii kuin -
leijona etsien saalista, ja meidän tulee vastustaa häntä sinnikkäästi-
Jumalaan uskoen, kohtuudessa eläen ja viisaasti ajatellen.
Et voi vastustaa paholaista, jos aiot elää löyhää elämää.
"Löyhätapainen nainen" tulkitaan aina seksuaalisessa mielessä, -
mutta minusta se voi tarkoittaa myös, että ihmiset ylipäänsä -
ovat löyhätapaisia. Meidän on vähän tiukennettava asennettamme!
"Mitä tekemistä tällä on minun ihmeeni kanssa? Tulin tänne, -
jotta voisin saada uuden alun, enkä kuuntelemaan itsekurijuttuja.
Paholainen vaivaa minua ja haluan tietää, miten päästä hänestä."
No, sitähän minä yritän selittää!
Siivoa talosi. Pese autosi. Maksa laskusi. Silitä vaatteesi.
Jos et pysty hallitsemaan itseäsi, kuinka Jumala voisi suosia sinua?
Elä kuten opetat. Älä sano muille, mikä on oikein, ellet itse tee niin.
Näytä heille mitä tehdä. Entä oletko johdonmukainen?
Menetkö tapaamisiin täsmällisesti?
Teetkö, mitä olet luvannut? Noudatatko nopeusrajoituksia?
Pysäköitkö invapaikalle, vaikka et ole invalidi?
Vietkö ostoskärryn takaisin paikalleen?
Vai jätätkö sen keskelle parkkipaikkaa muiden huoleksi?
Siivoatko jälkesi kotona vai jätätkö sotkuja muille?
Kun purat ostoksiasi liukuhihnalle, ja tajuat ettei sinulla ole rahaa -
kaikkiin ostoksiin ja jätät jotain pois, vietkö sen paikalleen, -
vai heitätkö salaatin siivouskoneeseen?
Jos sinulta putoaa kaupassa vaate hengarista lattialle, -
nostatko sen ylös ja ripustatko takaisin? Vai potkaisetko sitä?
Jos sinulla ei mielestäsi ole itsekuria, älä luovu toivosta, -
vaan ala käsitellä asioita elämässäsi yksi kerrallaan.
Se voi näyttää ylitsepääsemättömältä vuorelta, -
jonka selvittäminen tuntuu mahdottomalta, -
mutta Jumala on tyytyväinen, jos Hän näkee sinun ponnistelevan.
Vaikka et saisi kaikkea valmiiksi, Hän on tyytyväinen ponnistelustasi.
Ala käsitellä asioita elämässäsi, jotka ovat epäjärjestyksessä, -
ja ala tehdä kuten Jumala neuvoo.
Tätä ei ole kiva kuulla, mutta jos alat toimeen, se palkitsee vielä.
Nyt joku ajattelee: "Minun pitää siivota. Minun pitää laihduttaa..."
Haluat vain mennä kotiin ja kömpiä peiton alle, -
mutta ennen pitkää on herättävä ja ongelmat eivät ole hävinneet.
1. Kor. 9:25: "Jokainen urheilija noudattaa lujaa itsekuria..."
Se tarkoittaa, että hän hallitsee itseään.
Hän hallitsee itseään, hän noudattaa itsekuria.
Hän ei odota, että muut tekisivät sen hänen puolestaan.
Ja hän asettaa itselleen rajat joka asiassa.
Nyky-yhteiskunnassa ihmiset eivät pidä rajoituksista.
He haluavat vapautta, mutta oikea vapaus ei ole sitä, -
että voit tehdä mitä vain.
Todellinen vapaus ei ole sitä, että täytyisi tehdä jotakin, -
jonka tiedät olevan sinulle tarpeetonta tai haitallista.
Oikea vapaus on sitä, että sinulla on vapaus kieltäytyä -
jostakin, jos tiedät, ettei se ole sinulle hyväksi.
Voit sanoa ei, vaikka se loukkaisi jotakuta.
Room. 14.:ssa ihmiset keskustelivat siitä, voisivatko he syödä lihaa, -
jota oli tarjottu epäjumalille. Se oli siihen aikaan tärkeä asia.
Paavali sanoi:"Epäjumalat ovat vain kivipatsaita.
Liha ei ole voinut saastua." Asia vaivasi silti monia, -
koska heidän uskonsa oli heikko, mutta jotkut kristityt sanoivat:
"Olemme vapaita. Voimme tehdä sen."
Paavali sanoi: "Mutta oikea vapaus on sitä, että voitte kieltäytyä, -
koska jos käytätte vapauttanne, se loukkaa toisten tunteita, -
ja ehkä saa heidät tekemään sellaista, joka on heille syntiä."
Jos todella olemme vapaita, voimme sanoa itsellemme "ei" -
yhtä helposti kuin sanomme "kyllä".
Haluan rohkaista sinua noudattamaan itsekuria ja olemaan sanomatta: -
"Minulla ei vaan ole itsekuria." Sanasi vaikuttavat elämääsi, -
ja sinun tulee sanoa mitä haluat, eikä mitä sinulla on.
Jos sinulta puuttuu itsekuria, ala sanoa säännöllisesti: "Minulla on -
itsekuria ja itsehillintää. Minussa on itsekurin siemen."
Tarjoan sinulle nyt opetussarjaani aiheesta itsekuri ja itsehillintä.
Jos käytössäsi on jo hengellisiä materiaaleja, jotka auttavat -
pysymään vahvana uskonelämässäsi, saat nyt mainion täydennyksen.
Se on myös loistava lahjaidea. Tiedät varmasti jonkun ystäväsi, -
joka ehkä tarvitsee itsekurin ja itsehillinnän kehittämistä.
Tilaa englanninkielinen tuote ruudussa näkyvien tietojen avulla.
Pysy vielä mukanamme, jotta kuulet rohkaisevan lopputervehdykseni.
Olet päättänyt muuttaa jonkin asian elämässäsi. Parempi vanhemmuus, -
kunnonkohotus, velkojen maksu... Olet haasteen edessä.
Tilastot osoittavat kuitenkin, että ponnisteluista huolimatta -
vain harvat onnistuvat.
Mutta meillä on hyviä uutisia: Joyce Meyerin uusi opetussarja.
Voit muuttaa tottumuksiasi vain, jos omaksut uuden ajattelutavan.
- Minulla oli ongelmia rahankäytön kanssa. Ostelin mitä sattuu.
- En pystynyt keskittymään. En aina viitsinyt kuntoilla.
- Sarjan avulla sain itsekuria. - Siinä on myös Raamatun opetusta.
- Sain todella paljon ajateltavaa. - Voin kuunnella tätä missä vain.
- Sain neuvoja rahankäyttöön ja lastenkasvatukseen.
- Se todella opetti itsekuria ja itsehillintää.
Sarja "Developing discipline and self-control" on saatavana nyt.
Soita tai tilaa osoitteessa www.joycemeyer.org.
Naisena oleminen vaatii itsevarmuutta.
Kohtaamme paineita työpaikoilla, koulussa, kotona ja maailmalla.
Mutta sinä olet ainutlaatuinen siinä, miten uskot, elät, rakastat.
Elä unelmiesi elämää luottaen itseesi.
Joyce Meyerin 'The Confident Woman' (Itsevarma nainen) saatavilla nyt.
Kutsumme sinua tänään liittymään tukijaksemme.
Auta helposti ihmisiä ympäri maailmaa.
Liity tuhansien joukkoon, jotka tukevat Joyce Meyer Ministriesiä.
Vaikutat maailman ihmisiin uskomattomalla tavalla.
Soita tänään ruudussa näkyvään numeroon ja liity tukijaksemme.
Voit myös liittyä tukijaksi internetissä. Älä epäröi!
Voimme nauttia elämästämme ja nauraa, vaikka olisi ongelmiakin.
Joyce Meyer teki vierailun Englannin Bradfordiin.
Hän vieraili myös Ruotsissa, Uppsalassa.
Tietoja tulevista vierailuista saa osoitteesta www.joycemeyer.org.
Osallistu sinäkin. Meillä on aina hauskaa, joten tule mukaan!
Ensi kerralla: Voisimme saavuttaa jotain todella suurta, -
jos vain sanoisimme: "Tästä lähtien teen vain asioita, -
jotka auttavat minua ja muita." Tämä ja paljon muuta ensi kerralla.
Tämänkertainen lopputervehdykseni on yksinkertainen, mutta voimakas.
Tätä katsoo nyt joku, jonka täytyy kuulla: Jumala rakastaa sinua.
Jumala rakastaa koko maailmaa, kaikkia ihmisiä, ja sinua.
Hänen rakkautensa on ehdotonta. Sitä ei tarvitse ansaita.
Jumala rakastaa sinua, ja jos otat sen vastaan ja annat sen hoitaa, -
voit alkaa rakastaa itseäsi, -
ja Jumalan rakkaus voi siirtyä kauttasi muihin ihmisiin.
Muista: Jumala rakastaa sinua. Olet erityinen. Elämälläsi on tarkoitus.
Sano itsellesi: "Jumala rakastaa minua." Hyvää päivänjatkoa!
Suomennos: Sanna Tirkkonen